text: Team Esbjerg for fuld udblæsning: Vi er mestrene!
  06 maj 2016 kl. 14.01
  Håndboldkvinderne fra Team Esbjerg blev fejret på Torvet i Esbjerg klokken 16 - og du kunne se det live lige her.  
  
  De seje håndboldkvinder fra Team Esbjerg blev fredag eftermiddag fejret i Esbjerg ovenpå gårsdagens sejr og efterfølgende DM-guldrus.
  - Vi er selvfølgelig klar til at hylde dem som fortjent, siger Johnny Søtrup (V), borgmester i Esbjerg Kommune i en pressemeddelelse.
  Spillerne kørte klokken 15.35 fra Blue Water Dokken i veteranlastbilen MB312 og ankom klokken 16.00 på Torvet i Esbjerg.
  På Torvet holdt borgmester Johnny Søtrup en tale til holdet, ligesom også Tove Seest og Estavana Polman fik lidt taletid til stor jubel for de fremmødte.
  - Vi er klar til at feste en hel uge, sagde den afgørende straffeskytte Estavana Polman blandt andet.
  Livestreamen er netop afsluttet, men du kan gense den her:
  Senere på dagen spiste Team Esbjerg-pigerne middag i Esbjerg, hvor der blev drukket godt med vin.
  